Milo Jovović
Milo Jovović (Bar 28. septembra 1866 — Bar 3. marta 1916) je bio srpski pjesnik rimokatoličke vjere    i jedan od utemeljivača Srpske narodne čitaonice u Baru.

Životopis 
Neko vrijeme se nalazio u pečalbi u Carigradu. Povratkom u domovinu bio je službenik u Barskoj nadbiskupiji i monopolu duvana. Pisao je dječje i rodoljubive pjesme. Objavljivao ih je u raznim srpskim listovima i časopisima od 1892. do 1914. godine (Golub, Bosanska vila, Naše doba, Građanin, Luča, Srpski magazin, Književni list, Cetinjski vjesnik, Zeta i dr.). Spremio je zbirku pjesama, koja nije objavljena zbog rata i njegove iznenadne smrti 1916. godine, a koja je nastupila kao posljedica ranjavanja prilikom bombardovanja Bara sa austrougarskih ratnih brodova.  Govorio je nekoliko stranih jezika. Nikola I Petrović ga je odlikovao ordenom za revnost. Fotografija sa njegovim likom je objavljen u 17. broju "Goluba" 1903. godine.   Od januara 2016. g. jedna ulica u Baru nosi ime po njemu.

Pjesme 
Prvi list u kojem su objavljivane njegove rodoljubive i vaspitne pjesme je "Golub", list za srpsku omladinu . U "Bosanskoj vili", "Glasu Crnogorca"... objavljivane su isključivo pjesme patriotskog sadržaja.

Golub 
Objavljene pjesme u listu Golub su: Čudan san , Ja sam Srpče , Pjanica , Kosovska opomena , Nije Srbin , Ne plašim se... , Pozdrav rodu , Sloga , Ljenivcu , Proteklo je pet vjekova , Bratimska ljubav , Svetome Savi , Srpsko ime , Srbinu , Malom Srpčetu , Srpčetu , U tuđini , Golubu , Malo srpče , Majci , Ne kloni , Ne dičim se , Rodu , Rodu , Đačka blagodarnost , Srbin , Knjiga , Opomena za život , Poređenje , Majci , Čežnja za slavom , Otadžbini , Nad grobom svoje mile majke , Materinski jezik , Prijateljstvo , Pjesma na kolijevci , Dijete i leptir , Ljubav k rodu , Lenjivcu , Nesta blaga, nesta prijatelja , Znanje , Pozdrav "Golubu" , Crnogorcu , Pjesniku Zmaju , Godišnjica smrti moje predrage majke , Carić , Prigodom dvadesetpetogodošnjice oslobođenja Bara , Nadmudrio cara , Poezija , Poezija , Nada , Zlotvor , Ponosim se , Sloboda , Već je prošlo pet vjekova , Posle raspusta , Prezirem , Iskrice , Brankovoj sjeni , Iskrice , Pozdrav mladom pjesniku , Učite djeco , Učite djeco , Znanje , Pjevati ću , Prijateljstvo , Bratimstvo , Želja , Azbuka , Sloga , Skladujmo braćo , Radost plamaljeća .

U "Golubu" su objavljivani i njegovi prijevodi sa talijanskog jezika: Dimnjačar , Sijeno ...

Bosanska vila 
Objavljene pjesme u listu Bosanska vila su: Dvije ljubavi , Plakao bih , Brat je mio, koje vjere bio , Otadžbini , Zašto pjevam? , Samo sloga Srbina spasava  , Sloga , Rodu .

Cetinjski vjesnik 
U "Cetinjskom vjesniku" su pored ostalih, objavljene i ove pjesme: Na glas smrti inž. V. Paganina , Srpskoj zastavi , Proteklo je pet vjekova , Skadar  , Ne dičim se, Uskok na Badnji dan  ...

Reference 

Srpski pesnici